《寄谢任伯》
宋代·王安中

盛乐宫前紫府君，开花流水不知春。悠悠永叹坐石室，自有此山无此人。

我来婆娑弄明月，松声草色俱清新。列仙元癯不佞佛，却语小谢求纶巾。

明经使者风生在，文字政须君等辈。雁门雁美亦思归，讲肄还当寻马队。

作者简介：王安中(1075～1134) 北宋末、南宋初词人。字履道，号初寮。中山阳曲（今山西太原）人。年青时曾从师苏轼、晁说之。晁教以为学当谨初，故牓其室为初寮。哲宗元符三年(1100)进士。徽宗时历任翰林学士、尚书右丞。以谄事宦官梁师成、交结蔡攸获进，又附和宦官童贯、大臣王黼，赞成复燕山之议，出镇燕山府。后又任建雄军节度使、大名府尹兼北京留守司公事。靖康初，被贬送象州安置。高宗即位，又内徙道州，复任左中大夫，不久去世。